**Білім беру саласы:** Шығармашылық

**Ұйымдастырылған оқу қызметінің түрі:** Сурет салу

**Тақырыбы:** Бөлме өсімдіктері

**Мақсаты:**

**Білімділік** балаларға бейнелеу өнерінің дәстүрден тыс сурет салу әдісі майшамды,

губканы қолдана отырып, езілген бояуды жағу арқылы қағаз бетіне бөлме гүлін

салуға үйрету.

**Дамытушылық:** губкамен ұқыпты жұмыс істеу дағдыларын ,шығармашылық

қабілеттерін дамыту.

**Тәрбиелік:** бөлме өсімдіктеріне қамқорлық көрсетуге тәрбиелеу.

**Алдын - ала жүргізілетін жұмыстар:** бөлме гүлдерінің түрлерімен таныстыру,

көмек көрсету-күтуді үйрету

**Қолданылған технологиялар түрі:** АКТ,ойын технологиялары

**Әдіс-тәсілдері:** көрсету, түсіндіру, сұрақ-жауап, ойын, бастырма, балауыз әдісі.

**Көрнекіліктер:** бөлме гүлдері, гуашь, поролон губкасы.

**Билингвалды компонент:** гүл – цветок – flower.

|  |  |  |
| --- | --- | --- |
| **Әрекет қызметінің кезеңдері** | **Тәрбиешінің іс - әрекеті** | **Балалардың іс - әрекеті** |
| **Себепті**  **қызығушылығын**  **ояту кезеңі** | **Шаттық шеңбері:**  Күндей жадырап,  Айдай арайлап,  Жұлдыздай жарқырап,  Судай мөлдір таза көңілмен,  Бүгінгі күнімізді бастайық.  - Балалар қазір жылдың қай мезгілі?  - Қыс мезгілінде ауа-райы қандай болады?  - Жарайсыңдар, балалар, қыс мезгілі туралы біледі екенсіңдер!  - Балалар, мен сендерге жұмбақ жасырайын, сендер жауабын табыңдар.  **Жұмбақ**  Терезе алдында тұрады,  Адамдардың бәрі қызығады  Су құймасаң, сәні бұзылады  Ол не? (Бөлме гүлдері)  Дұрыс айтасыңдар балалар. Біз бүгін сурет салу оқу қызметінде табиғаттың ғажайып байлығы – гүлдермен танысамыз, гүлдер бөлме гүлі және дала гүлдері болып екіге бөлінеді. Бөлме гүлдеріне фикус, кактус, алоэ, роза т.б. гүлдер жатады. Бөлме гүлдері бөлмеде арнайы ыдысында өседі. Бөлмедегі ауаны тазартады, әдемі сән береді.  Дала гүлдеріне бәйшешек, жауқазын, қызғалдақ, түймедағы т.б. жатады. Бұл гүлдер далада өседі.Сондықтан дала гүлдері деп аталады. | Өлең жолдарын хормен қайталайды.  - Қазір жылдың қыс мезгілі.  - Күн салқын болады. Аспаннан қар жауады.  Бөлме гүлдері |
| **Ұйымдастырушылық – ізденіс кезеңі** | **Ғажайып сәт**  Есік қағылып, қонаққа бөлме өсімдігін ұстаған гүлдер патшайымы келеді. Балалармен амандасып болғаннан кейін, өзін таныстырады да, балаларға гүлдер әлемінен сыйлық ала келгенін айтады.  **Гүлдер патшайымы:**  - Балалар, мына гүлдің аты – Фикус деп аталады.  - Балалар, мен сендерге осы бөлме гүлін «күтіп, баптасын, қамқор болсын» деп алып келдім. Мен қайтадан гүлдер әлеміне баруым керек, себебі, сонда мені көптеген өсімдіктер күтіп отыр. Сендерді тәрбиешілерің осы гүлмен жақсылап таныстырып, айтып береді.  **Слайдпен жұмыс:**  -Бұл гүлдің аты – фикус. Кәне менімен қосылып қайталаңдаршы.  Фикус – әдемі жапырақты бұтақты өсімдік. Өсімдіктің діңі жуан болса да жапырағы майда болып келеді. Фикустың шырмалып өсетін де түрлері болады.  -Фикус гүлінің түсі қандай?  - Балалар, біз бүгін сурет салу оқу қызметінде фикус гүлін салып үйренетін боламыз.Сурет салмас бұрын гүлді үш тілде айтып көрейік.  **Билингвалдық компонент:**  гүл – цветок - flower  **Шығармашылық кезең:**  -Біз қазір гүлдер салуды бастаймыз.  Бөлме гүлдерінің суреттерін ерекше тәсілмен бейнелеуді ұсынамын. Гүлдердің суреттерін кішкентай поролон губкасымен саламыз.  Егер губканы жасыл түсті бояуға малып, балауыз шаммен салынған гүл суретінің үстінен бастырсақ, гүлге көлем береді, гүлдің суреті үлкен және әдемі болып көрінеді.  **Естеріңе саламын!**  Поролонды бояуға қатты батырмаңдар, гүл суретінің үстінен аздап, жеңіл ғана бояу жағылатын болсын.  **Сергіту сәті: әуенге қосылып өзбеттернше орындайды (видеосымен)**  **Ойын: «Гүлдерді ажырат»**  **Шарты:** тақтада бөлме және дала гүлінің суреті ілініп тұрады. Балаларға әртүрлі гүлдердің суреті үлестіріліп беріледі. Балалар кезекпен келіп қолындағы гүлдерді қалташаларға орналастырады.  **Тәрбиелік бағыты:** Балалар, біз өзіміздің тобымызда өсіп тұрған бөлме гүлдеріне су құйып, шаңын сүртіп қамқорлық жасап жүрейік. Сонда ғана біздің тобымыздың ауасы жаңарып, таза болып тұрады. Біздің де деніміз сау болып, ауырмайтын боламыз. | Балалар гүлдер патшайымына таңғала қарайды.  Балалар тәрбиешіні мұқият тыңдайды,бірге қайталайды.  - Жасыл түсті.  Үш тілде қайталайды.  Кішкентай поролон губкасын қолданып, қалай дұрыс бояуды қарайды және тыңдайды.  Балалар бөлме гүлі фикусты бейнелуді бастайды.  Балалар бойларын сергітіп алады.  Ойынға қызығушылықпен қатысады.  Балалар тәрбиешіні мұқият тыңдайды. |
| **Оқу қызметін**  **бақылау кезеңі** | - Балалар, біз бүгін сурет салу оқу қызметінде қандай гүлмен таныстық?  - Бөлме гүлдерінің қандай пайдасы болады екен?  Оқу қызметке жақсы қатысқан балаларды мадақтау. | - Фикус гүлімен таныстық.  - Бөлме гүлдері бөлменің ауасын тазартады, бөлмеге сән береді. |

**Күтілетін нәтиже:**

**Біледі:** бөлме гүлдерінің түрлерін біледі;

**Игереді:** адамдар үшін гүлдердің пайдасын игереді;

**Меңгереді:** поролон губкасымен сурет салу дағдысын меңгереді.

**Тәрбиеші Канафина Карлга Султановна**